Francus (nummus)

Francus est unus e nonnullis monetae unitatibus. Francus Francicus fuit moneta Franciae usque ad 1999, cum euro ascitus esset (de iure; 2002 de facto). Francus Helveticus est maior moneta mundialis propter momentum institutionum aerariarum Helveticarum. Nomen dicitur derivatum esse ex verbis francorum rex, inscriptione Latina in primis nummis Francicis et usque ad saeculum 18 inscriptis, aut ex franc, vocabulo Francico, 'liber' significante.

Inter civitates ubi francus invenitur sunt Helvetia, Lichtenstenum, et plurimum Africae Francophonicae. Ante euronem ortum, franci etiam in Francia, Belgio, Luxemburgoque adhibebantur, cum Andorra et Monacum francum Francicum pro moneta legitima (francus Monacensis) acciperent. Francus etiam intra colonias imperii Francici adhibebatur, inter quas insigniter Algeria et Cambodia.

Unus francus plerumque in centum centesimas dividitur. Signum franci Francici erat F interlineatum (₣), vel usitatius solum F. Argentariae et mercatus aerarii imminutionem FF pro franco Francico adhibebant ut eum a franco Belgico (FB), franco Luxemburgico (FL et FLux), aliisque francis distinguerent. Nomen franci in lingua Luxemburgica est frang (pluralis frangen).

Civitates francum adhibentes
CFA Francice est Communauté financière africaine ('Communitas argentaria Africana') et in Africa aequinoctiali, Coopération financière en Afrique centrale ('Cooperatio argentaria in media Africa').
 Civitas Moneta Codex ISO 4217 Beninum Francus Africae Occidentalis CFA XOF Burkina Faso Francus Africae Occidentalis CFA XOF Burundi Francus Burundianus BIF Cameronia Francus Africae Mediae CFA XAF Res publica Africae Mediae Francus Africae Mediae CFA XAF Res publica Congensis Francus Africae Mediae CFA XAF Res publica democratica Congensis Francus Congensis CDF Insulae Comorianae Francus Comorianus KMF Côte d'Ivoire Francus Africae Occidentalis CFA XOF Gibutum Francus Gibutianus DJF Guinea Aequinoctialis Francus Africae Mediae CFA XAF Gabon Francus Africae Mediae CFA XAF Guinea Francus Guineanus GNF Guinea-Bissau Francus Africae Occidentalis CFA XOF Helvetia Francus Helveticus CHF Lichtenstenum Francus Helveticus CHF Malium Francus Africae Occidentalis CFA XOF Nigritania Francus Africae Occidentalis CFA XOF Ruanda Francus Ruandanus RWF Senegallia Francus Africae Occidentalis CFA XOF Togum Francus Africae Occidentalis CFA franc XOF Tzadia Francus Africae Mediae CFA XAF

Bibliographia
Baltensperger, Ernst. 2012. Der Schweizer Franken: eine Erfolgsgeschichte: die Währung der Schweiz im 19. und 20. Jahrhundert. Ed. 2a. Turici: Verlag Neue Zürcher Zeitung. ISBN 9783038237938.
Einaudi, Luca. 2001. Money and politics: European monetary unification and the international gold standard (1865–1873). Novi Eboraci: Oxford University Press. ISBN 0199243662.
Einzig, Paul. 1933. The sterling-dollar-franc tangle. Novi Eboraci: The Macmillan Company.
Marain, Frederik. 1999. Van frank tot euro: de Belgische frank van 1830 tot nu. Tielt: Lannoo. ISBN 9020935763.
Wolfe, Martin. 1968. The French franc between the wars, 1919–1939. Novi Eboraci: AMS Press.

Nexus externi

Indagator Franci Helvetici.


Categoria:Historia Franciae
Categoria:Monetae
Categoria:Nummi